JEGYZŐKÖNYV

a Délegyháza Község Önkormányzat Polgármesterének 2021. január 8-án hozott döntéséről

A 2011. évi CXXVIII. számú a katasztrófavédelemről és a hozzá kapcsolódó egyes törvények módosításáról szóló törvény 46. § (4) bekezdés értelmében:

*„ Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti. ”*

A vészhelyzetre való tekintettel személyes megjelenéssel járó bizottsági és a testületi ülések elmaradnak a rendkívüli helyzet fennállásának időtartama alatt.

Délegyháza Község Önkormányzatának Polgármestere a következő napirendi pont vonatkozásában döntött:

1. Rendelet alkotásaa Délegyházi Polgármesteri Hivatalban foglalkoztatott köztisztviselők 2021. évi illetményalapjáról
2. Délegyháza Község Önkormányzatának Polgármestere az első napirendi pont vonatkozásában az alábbi rendeletet alkotta:

**Délegyháza Község Önkormányzat Képviselő-testületének**

**1/2021. (I.8.) önkormányzati rendelete**

**a Délegyházi Polgármesteri Hivatalban foglalkoztatott köztisztviselők**

**2021. évi illetményalapjáról**

Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján, Délegyháza Község Önkormányzat Képviselő-testülete jogkörében eljárva a Magyarország 2021. évi központi költségvetéséről szóló 2020. évi CX. törvény 61. § (6) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1.§** A Délegyházi Polgármesteri Hivatalban foglalkoztatott köztisztviselők illetményalapja 2021. évben 46.380.- Ft.

**2.§** (1) Ez a rendelet a kihirdetést követő napon lép hatályba, rendelkezéseit 2021. január 1. napjától kell alkalmazni.

(2) Jelen rendelet 2021. december 31. napján hatályát veszti.

k.m.f.

dr. Riebl Antal dr. Molnár Zsuzsanna

polgármester jegyző